Igor Kurve

Igor Kurve (24. juuni 1945 Viljandi – 17. juuli 2009) oli eesti kergejõustiklane (kõrgushüppaja), näitleja ja ajakirjanik.Igor Kurve nekroloog. – Sirp, 24. juuli 2009, lk 17

Kurve lõpetas C. R. Jakobsoni nimelise Viljandi 1. Keskkooli ning asus Tartu Riiklikus Ülikoolis õppima vene keelt ja kirjandust. Teenis vahepeal Nõukogude armees, osa tema teenistusest möödus Riias spetsiaalses sportlaste väeosas. 

Sportlasena
1963. ja 1964. aastal oli ta Eesti NSV meister kõrgushüppes. 30. juunil 1963 püstitas ta kõrgushüppes 2.01-ga Eesti NSV rekordi.http://www.sakala.ajaleht.ee/?id=144223

Näitlejana
Aastal 1972 lõpetas Kurve Tallinna Riikliku Konservatooriumi lavakunstikateedris (5.lend). Seejärel võttis äsja Eesti Draamateatri peanäitejuhiks saanud Voldemar Panso ta koos kursusekaaslaste Kersti Kreismanni, Juhan Viidingu, Tõnis Rätsepa, Rein Kotkase, Martin Veinmanni ja Helle Pihlakuga sinna tööle.

Ajakirjanikuna
Aastatel 1982–1986 õppis Kurve kaugõppes Tartu Riiklikus Ülikoolis, kus ta omandas ajakirjanikudiplomi.

Kakskümmend aastat töötas Kurve Eesti Televisioonis, kus ta oli režissöör, saatejuht ning paljude saadete ja telefilmide autor. Ta andis oma panuse rohkem kui tuhande saate valmimisse.Suri näitleja ja sportlane Igor Kurve. Sakala, 22.07.2009.

Kurve kirjutas aeg-ajalt arvamuslugusid päevalehtedele. 

Isiklikku
Tema ema oli õpetaja ja koolijuht Niina Kurve.

Tema tütar on endine lapsnäitleja ja praegune tõlkija Anna-Liisa Kurve. Tema poeg on poliitik Kaspar Kurve.

Viited

Välislingid
 Igor Kurve sporditulemused

Kategooria:Eesti kõrgushüppajad
Kategooria:Eesti Draamateatri näitlejad
Kategooria:Eesti ajakirjanikud
Kategooria:Eesti Muusika- ja Teatriakadeemia vilistlased
Kategooria:Tartu Ülikooli filoloogiateaduskonna vilistlased
Kategooria:Viljandi Metsakalmistule maetud
Kategooria:Sündinud 1945
Kategooria:Surnud 2009